Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18031

2. Megjegyzés a táblázathoz: A (2) és (9) oszlop távolság értékei nem nyújtanak elegendő biztonsági távolságot egy várakozó repülőgép mögött egy másiknak a párhuzamos gurulóúton való elhaladásához. Lásd a Repülőtér Tervezési Kézikönyv 2. részét. A gurulóút lejtviszonyai 2007/70/II. szám 3.9.9 Hosszirányú lejtés Ajánlás — Egy gurulóút hosszirányú lejtése ne haladja meg a következő értéket: — 1.5 %, ahol a kód-betű C, D vagy E; és — 3.0 %, ahol a kód-betű A vagy B. 3.9.10 Hosszirányú lejtés változásai Ajánlás — Ahol a gurulóút lejtviszonyainak változása elkerülhetetlen, az egyik lejtésből a másikba vezető átmenet olyan ívelt felülettel legyen kialakítva, amelynek mértéke ne haladja meg a következőket: — 30 méterenként 1 %, ahol a kód-betű C, D, E vagy F (legkisebb ív sugár 3000 m); és — 25 méterenként 1 %, ahol a kód-betű A vagy B (legkisebb ív sugár 2500 m). 3.9.11 Látástávolság (láthatóság) Ajánlás — Ahol a gurulóút lejtés változása elkerülhetetlen, az olyan legyen, hogy az akadálytalan látás távolsága (láthatóság) legalább az alábbi értékű maradjon: — a gurulóút felett 3 méter magasságból legalább az adott ponttól mért 300 méter távolságig látható legyen a gurulóút egész felülete, ahol a kód-betű C, D, E vagy F; — a gurulóút felett 2 méter magasságból legalább az adott ponttól mért 200 méter távolságig látható legyen a gurulóút egész felülete, ahol a kód-betű B; és — a gurulóút felett 1.5 méter magasságból legalább az adott ponttól mért 150 méter távolságig látható legyen a gurulóút egész felülete, ahol a kód-betű A. 3.9.12 Keresztirányú lejtés Ajánlás — Egy gurulóút keresztirányú lejtése megfelelő legyen a víz felgyülemlésének megakadályozására a gurulóút felületén, azonban ne haladja meg a következő értéket: — 1.5 %, ahol a kód-betű C, D, E vagy F; és — 2.0 %, ahol a kód-betű A vagy B. Megjegyzés: A légijármű állóhely gurulási nyomvonal keresztirányú lejtésére vonatkozóan lásd a 3.13.4 alpontot. A gurulóút teherbíró-képessége 3.9.13 Ajánlás — A gurulóút teherbíró-képessége legalább azonos legyen azon futópálya teherbíróképességével, amelyet az kiszolgál és vegyék figyelembe azt a tényt is, hogy a gurulóút a forgalom nagyobb sűrűsége, valamint a lassan guruló és megálló repülőgépek súlya miatt fokozottabb igénybevételnek van kitéve, mint a futópálya amelyet kiszolgál. Megjegyzés: A gurulóút és futópálya teherbíró-képességének arányával kapcsolatos útmutató a Repülőtér Tervezési Kézikönyv 3. részében található. 2007/70/II. szám A gurulóút felülete 3.9.14 Ajánlás — A gurulóút felületén ne legyenek olyan rendellenességek, amelyek a repülőgép szerkezeti sérülését okozhatják. 3.9.15 Ajánlás — A burkolattal ellátott gurulóút felülete olyan legyen, hogy nedves állapotban is jó súrlódási jellemzőkkel rendelkezzen. Gyors legurulóutak Megjegyzés: A következőkben kifejezetten a gyors legurulóutakra vonatkozó előírásokat ismertetjük. A gyors legurulóútra, amely a 3-3. ábrán látható, a gurulóútra vonatkozó általános követelmények alkalmazandók. Az ilyen gurulóút létesítésére, elhelyezésére és tervezésére vonatkozó útmutató a Repülőtér Tervezési Kézikönyv 2. részében található. 3.9.16 Ajánlás — A gyors legurulóutat úgy tervezzék meg, hogy a lefordulási ív sugara legalább a következő legyen: — 550 méter, ahol a kód-szám 3 vagy 4; és — 275 méter, ahol a kód-szám 1 vagy 2; mert ez lehetővé tesz, hogy a légijármű nedves burkolt felület esetében: — 93 km/h sebességgel, ahol a kód-szám 3 vagy 4; és — 65 km/h sebességgel, ahol a kód szám 1 vagy 2 hagyja el a futópályát. Megjegyzés: A gyors legurulóutak futópálya mentén történő elhelyezése a különböző sebességi és egyéb körülményektől függ, amelyeket a Repülőtér Tervezési Kézikönyv 2. részében ismertetünk. 2007/70/II. szám 3-3. ábra: Gyors legurulóút 3.9.17 Ajánlás — A gyors legurulóút ívének belsejénél levő kiegészítő lekerekítő sáv sugara elegendő legyen ahhoz, hogy kiszélesített gurulóút torkolatot képezzen bejáratának idejekorán történő felismeréséhez valamint a gurulóútra történő leforduláshoz. 3.9.18 Ajánlás — A gyors legurulóúton a lefordulási ív után megfelelő egyenes szakaszt alakítsanak ki, amely elegendő hosszú ahhoz, hogy azon a futópályát elhagyó légijármű bármely más keresztező gurulóút előtt biztonságos távolságban teljesen megálljon. 3.9.19 Ajánlás — A gyors legurulóút csatlakozási szöge a futópályához ne legyen nagyobb, mint 45° és ne legyen kisebb, mint 25°. A legmegfelelőbb csatlakozási szög 30°. Gurulóút hidakon 3.9.20 A gurulóút híd azon részének szélessége, amely megfelelő teherbírással rendelkezik a repülőgépek működéséhez a középvonalra merőlegesen mérve ne legyen kevesebb, mint az adott gurulóút sáv elegyengetett területének szélessége, kivéve ha az oldalirányú lecsúszást olyan megbízható módszerrel akadályozzák meg, amely nem jelent veszélyt azokra a repülőgépekre, amelyek kiszolgálására a gurulóutat tervezték. 3.9.21 Ajánlás — Megfelelő feljárattal tegyék lehetővé, hogy a tűzoltó és mentő gépjárművek mindkét irányból, a gurulóút híd igénybevételére tervezett legnagyobb méretű repülőgépre meghatározott beavatkozási időn belül felhajthassanak a hídra. Megjegyzés: Ha a repülőgép hajtóművei a híd szerkezetén túl nyúlnak, szükséges lehet a környező területek védelme a hajtóműből kiáramló erős gázsugárral szemben. 3.9.22 Ajánlás — A hidat a gurulóút egyenes szakaszán építsék fel és a hídhoz közeledő repülőgépek pontos és megfelelő irányú gurulásának megkönnyítése érdekében a híd mindkét végén egyenes gurulóút szakaszt alakítsanak ki. 3.10 Gurulóút padkák Megjegyzés: A gurulóút útpadkák jellemzőivel és kialakításával kapcsolatos útmutató a Repülőtér Tervezési Kézikönyv 2. részében található. 3.10.1 Ajánlás — A C, D, E vagy F kód-betű esetében a gurulóút egyenes szakaszait mindkét oldalon szimmetrikusan útpadkával lássák el úgy, hogy az egyenes szakaszon a gurulóút és az útpadka együttes szélessége ne legyen kevesebb, mint: — 60 méter, ahol a kód-betű F; — 44 méter, ahol a kód-betű E; — 38 méter, ahol a kód-betű D; és — 25 méter, ahol a kód-betű C. A gurulóút íveknél, csatlakozásoknál és kereszteződéseknél, ahol a burkolt felületet megnövelték, az útpadka szélessége az egyenes szakaszok útpadka szélességénél ne legyen kevesebb. 2007/70/II. szám 3.10.2 Ajánlás — Amikor a gurulóutat gázsugár hajtóműves légijárművek üzemeltetésére kívánják igénybe venni, a gurulóút útpadka felületét úgy készítsék el, hogy az ellenálljon a hajtóműből kiáramló erős gázsugár eróziós hatásainak és megakadályozzák a felszínen levő idegen tárgy hajtóműbe történő beszívását is. 3.11 Gurulóút biztonsági sávok Megjegyzés: A gurulóút sávok jellemzőivel kapcsolatos útmutató a Repülőtér Tervezési Kézikönyv 2. részében található. Általános rész 3.11.1 A gurulóút körül, a légijármű állóhely gurulási nyomvonal kivételével jelöljenek ki (biztonsági) sávot. A gurulóút sáv szélessége 3.11.2 Ajánlás — A gurulóút sáv a gurulóút középvonalának mindkét oldalán, annak teljes hosszában kijelölt (biztonsági) sáv, melynek szélessége legalább a 3-1. táblázat 11. oszlopában meghatározott értékű legyen. Tárgyak a gurulóút sávban Megjegyzés: A gurulóút sávban elhelyezhető felszerelések és létesítmények ismertetése a 9.9 pontban található. 3.11.3 Ajánlás — A gurulóút sáv olyan terület legyen, amely mentes azoktól a tárgyaktól és idegen anyagoktól, amelyek veszélyeztethetik a guruló repülőgépeket. Megjegyzés: Gondoskodni kell a gurulóút sávban levő vízelvezető csatornák alkalmas elhelyezéséről és tervezéséről, hogy megakadályozzák a gurulóútról véletlenül lefutó repülőgép sérülését. Szükség lehet megfelelően megtervezett csatorna fedőlapok elhelyezésére is. 2007/70/II. szám A gurulóút sáv elegyengetése 3.11.4 Ajánlás — A gurulóút sáv középső szakasza a gurulóút középvonalától mért alábbi távolság értékekig megfelelő módon legyen elegyengetve: — legalább 11 méter, ahol a kód-betű A; — legalább 12.5 méter, ahol a kód-betű B vagy C; — legalább 19 méter, ahol a kód-betű D; és — legalább 22 méter, ahol a kód-betű E — legalább 30 méter, ahol a kód-betű F. A gurulóút sáv lejtviszonyai 3.11.5 Ajánlás — A sáv felülete azonos szintben legyen a gurulóút, vagy ha ilyet kialakítottak, az útpadka csatlakozással és az elegyengetett rész keresztirányú emelkedése ne haladja meg az alábbi értéket: — 2.5 % a gurulóút sávnál, ahol a kód-betű C, D, E vagy F; és — 3.0 % a gurulóút sávnál, ahol a kód-betű A vagy B; az emelkedést a szomszédos gurulóút felület keresztirányú lejtéséhez és ne a vízszinteshez viszonyítva mérjék. A keresztirányú lejtés értéke ne haladja meg a vízszinteshez viszonyított 5 % értéket. 3.11.6 Ajánlás — A gurulóút sáv elegyengetett részén túl terjedő bármely rész keresztirányú emelkedése a gurulóút irányától kifelé mérve ne haladja meg az 5 %-os értéket. 3.12 Kitérő várakozó hely, futópálya várakozási hely, közbenső várakozási hely és út váró hely Általános rész 3.12.1 Ajánlás — Ha a repülőtér forgalma közepes vagy nagy, létesítsenek kitérő várakozó hely(ek)et. 3.12.2 Jelöljenek ki futópálya várakozási helyet vagy helyeket:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes